

**Comisia economică, industrii, servicii, turism și antreprenoriat**

**Nr.XX/162/29.04.2025**

**SINTEZA**

**lucrărilor Ședinței din 29.04.2025**

**Ora: 12:00**

La lucrările ședinței, senatorii au fost prezenți conform listei de prezență.

Dezbaterile au fost conduse de către președintele comisiei, senatorul Sorin VLAȘIN.

Ședința s-a desfășurat în sistem hibrid.

Ordinea de zi a fost adoptată cu unanimitate.

1. **L88/2025 Proiect de lege privind aprobarea Ordonanței de urgență a Guvernului nr.22/2025 pentru modificarea și completarea Ordonanței de urgență a Guvernului nr.109/2011 privind guvernanța corporativă a întreprinderilor publice, a Legii nr.187/2023 pentru modificarea și completarea Ordonanței de urgență a Guvernului nr.109/2011 privind guvernanța corporativă a întreprinderilor publice, precum și pentru abrogarea unor dispoziții din acte normative. RAPORT comun cu Comisia pentru administrație publică.**

*Dezbaterile au avut loc în ședințe separate ale celor două comisii sesizate pentru raport comun.*

Reglementări: în vederea îndeplinirii rolului AMEPIP de a stabili politica de guvernanță corporativă, de a coordona implementarea regulilor în domeniu la nivelul autorităților publice tutelare, de a le monitoriza și evalua, este necesară și oportună asigurarea conducerii AMEPIP. Având în vedere faptul că procedura de selecție a candidaților pentru funcțiile de președinte și vicepreședinți ai AMEPIP nu a fost finalizată prin numirea președintelui și vicepreședinților pentru un mandat de 4 ani, se propune reglementarea cadrului legal pentru numirea unei noi conduceri interimare pentru o perioadă de cel mult 6 luni."

La dezbateri a fost prezentă doamna senator Daniela Ștefănache pentru a-și susține amendamentele depuse asupra proiectului de lege.

Propunerile de amendamente transmise de Secretariatul General al Guvernului – AMEPIP, au fost însușite în unanimitate de către membrii comisiei.

Invitați: Dănuț Nancu, consilier Secretariatul General al Guvernului; Adrian Mihalcea, vicepreședinte cu atribuții de președinte interimar, Cristina Mone și Rela Ștefănescu – Agenția pentru Monitorizarea și Evaluarea Performanțelor Întreprinderilor Publice

Membrii comisiei au hotărât cu majoritate de voturi, adoptarea unui raport de admitere cu amendamente admise și amendamente respinse, 14 voturi pentru și 1 abținere.

**2. L92/2025 Propunere legislativă privind modificarea Legii nr.219/1998 privind regimul concesiunilor. AVIZ**

Reglementări: completarea art.2 din Legea nr.219/1998 privind regimul concesiunilor, act normativ abrogat în mod expres prin art.305 lit.a) din Ordonanța de urgență a Guvernului nr.34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.

Membrii comisiei au hotărât cu unanimitate de voturi adoptarea unui aviz negativ, 15 voturi pentru.

**3. L94/2025 Propunere legislativă pentru modificarea și completarea Ordonanței de urgență a Guvernului nr.77/2009 privind organizarea și exploatarea jocurilor de noroc. Aviz**

Reglementări: urmărește responsabilizarea operatorilor de jocuri de noroc și asigurarea respectării angajamentului jucătorilor care au solicitat autoexcluderea.

La dezbateri a fost prezent, din partea inițiatorilor, domnul senator Cernic Sebastian, pentru a susține propunerea legislativă.

Invitați: Soare Vlad, președinte și Godeanu Teodor, secretar general- Oficiul Național pentru Jocuri de Noroc; Domșa Alexandru, director general și Mara Giulia Alexandra - FEDBET - Federația Organizatorilor de Jocuri de Noroc; Niță Raluca – Public Affairs Oxygen; Nestor Odeta și Baron Alecsandra - Asociația Organizatorilor de Jocuri de Noroc la Distanță (AOJND).

Membrii comisiei au hotărât cu majoritate de voturi adoptarea unui aviz favorabil, 8 voturi pentru și 5 abțineri.

**4. L95/2025 Propunere legislativă pentru eliminarea impozitului pe bacșiș prin modificarea Ordonanței de urgență 28/1999 privind obligația operatorilor economici de a utiliza aparate de marcat electronice fiscale. Aviz**

Reglementări: modificarea art.(23) alin.(10) din Ordonanța de urgență a Guvernului nr.28/1999 privind obligația operatorilor economici de a utiliza aparate de marcat electronice fiscale, în sensul eliminării impozitului pe bacşiş.

Propunerea a fost susținută, din partea inițiatorilor, de către doamna senator Violeta Alexandru.

Membrii comisiei au hotărât cu unanimitate de voturi amânarea dezbaterilor pentru a obține punct de vedere asupra propunerii legislative din partea Ministerului Finanțelor, 15 voturi pentru.

**5. L96/2025 Propunere legislativă privind limitarea propagării prin platforme online foarte mari, a conținutului ilegal, care incită la ură, sau care pe teme majore de interes național, manipulează prin utilizarea malițioasă a tehnologiei, cu scopul inducerii în eroare a opiniei publice. Aviz**

Reglementări: limitarea propagării prin platforme online foarte mari a oricărui conținut ilegal sau care incită la ură ori care manipulează pe teme de interes național prin utilizarea abuzivă a tehnologiei, în scopul inducerii în eroare a opiniei publice.

Invitați: Oana Constantinescu - Autoritatea Națională pentru Administrare și Reglementare în Comunicații (ANCOM), on-line ( din motive tehnice, conexiunea audio nu a putut fi realizată).

Membrii comisiei au hotărât cu unanimitate de voturi amânarea dezbaterilor, 15 voturi pentru.

**6. COM (2025) 79 final COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR Planul de acțiune pentru energie la prețuri accesibile Deblocarea adevăratei valori a uniunii noastre energetice pentru a asigura energie accesibilă, eficientă și curată pentru toți europenii. Aviz/Proces-verbal**

Membrii comisiei au hotărât cu unanimitate de voturi adoptarea unui Proces-Verbal, 15 voturi pentru.

**7. COM (2025) 85 final COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR Pactul pentru o industrie curată: o foaie de parcurs comună pentru competitivitate și decarbonizare. Aviz/Proces-verbal.**

Membrii comisiei au hotărât cu unanimitate de voturi adoptarea unui Proces-Verbal, 15 voturi pentru.

**8. COM (2025) 124 final Comunicare a Comisiei către Parlamentul European, Consiliul European, Consiliu, Banca Centrală Europeană, Comitetul Economic şi Social European şi Comitetul Regiunilor - Uniunea economiilor și a investițiilor, O strategie de stimulare a prosperității cetățenilor și a competitivității economice în UE. Aviz/Proces-verbal**

Membrii comisiei au hotărât cu unanimitate de voturi adoptarea unui Proces-Verbal, 15 voturi pentru

**Prezență, 29 aprilie 2025**

|  |  |  |  |
| --- | --- | --- | --- |
| **Nr.**  **Crt.** | **Numele şi Prenumele**  **Funcția** | **Grupul Parlamentar** |  |
| **1.** | **VLAȘIN Sorin**  **Președinte** | **P.S.D** | **Prezent** |
| **2.** | **CATANA Claudiu-Daniel**  **Vicepreședinte** | **P.S.D** | **Prezent** |
| **3.** | **FODOCA Liviu-Iulian**  **Secretar** | **P.O.T** | **Prezent** |
| **4.** | **ZAMFIR Daniel-Cătălin** | **P.S.D** | **Înlocuit de senator Alexandra Presură** |
| **5.** | **JIANU Florin-Nicolae** | **P.S.D** | **Înlocuit de senator Cătălin GRAUR** |
| **6.** | **MIHAI Daniela** | **P.S.D** | **Prezent** |
| **7.** | **PETRE George - Cezar** | **A.U.R** | **Prezent** |
| **8.** | **SILEGEANU Cătălin** | **A.U.R** | **Prezent** |
| **9.** | **VASILE Marian** | **A.U.R** | **Prezent, on-line** |
| **10.** | **MARIAN Călin-Petru** | **P.N.L** | **Prezent, on-line** |
| **11.** | **COTEȚ Mihai** | **P.N.L** | **Prezent** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **Prezent, on-line** |
| **15.** | **RUSU Ioan - Cristian** | **S.O.S** | **Prezent** |

**PREŞEDINTE, SECRETAR,**

**Senator Sorin VLAȘIN Senator Liviu-Iulian FODOCA**